ועדת הכספים, כנסת 20, פרוטוקול מספר 115, 2015-10-22 13:20

משה גפני: פרק ו' (ביטוח לאומי), סעיפים 26(2) עד (4), 26(20), 27(א), 28 (גמישות בניהול התקציבי של ענפי הביטוח הלאומי ושיפוי על הוצאות אשפוז בגין לידה).

משה גפני: קיימנו את הדיון והגענו לנוסח מוסכם.

משה גפני: צריך לקרוא אותו?

<נעה בן שבת: אנחנו יכולים להגיד פה איפה התיקונים.

<נעה בן שבת: הם מסומנים כבר בנוסח.

<נעה בן שבת: בסעיף 28, הוספנו "בהסכמת ועדת הכספים של המועצה".

<נעה בן שבת: בסעיף קטן 32(א), התווספה סיפה לפיה: "השר, באישור ועדת הכספים של הכנסת ובהסכמת שר האוצר, רשאי לשנות את השיעור הקבוע בסעיף קטן זה.

<נעה בן שבת: ";" במקום 49% לקבוע אחוז אחר.

משה גפני: ההערות שהערנו נמצאות בנוסח?

<נעה בן שבת: כן.

<נעה בן שבת: אחת ההערות היתה לאשר לוועדת הכספים של מועצת הביטוח הלאומי, שהסכמתה תידרש בשביל להעביר מענף לענף את הגירעונות בתשלום זכויות.

<נעה בן שבת: גם ההערה בסעיף 32 נגעה לאפשרות לשנות את האחוזים בהתאם לנדרש.

<נעה בן שבת: בסעיף קטן 32(ג), בהתחלה זה תיקון טכני, ובסיפה במקום "הסכום האמור יחולק" יבוא "הסכומים האמורים בסעיף קטן זה ובסעיף קטן (א) יחולקו".

<נעה בן שבת: זאת אומרת, שתי ההקצבות, גם בסעיף קטן (א) וגם בסעיף קטן (ג), יחולקו לפי השיעורים שקבועים בלוח י' לכל אחד מן הענפים.

משה גפני: כדי שהשר יוכל לשנות את זה יידרש "באישור ועדת הכספים".

<נעה בן שבת: כן.

<נעה בן שבת: אלא אם כן אדוני רוצה לתת את האפשרות הזאת לוועדת העבודה, הרווחה והבריאות, למרות שזה נוגע לעניין הניהול התקציבי של המוסד.

משה גפני: הניהול התקציבי – זה ועדת הכספים.

משה גפני: ועדת העבודה, הרווחה והבריאות עד עכשיו קיבלה רק את הדברים המיטיבים והשאירו אצלנו את אלה שפוגעים.

<נעה בן שבת: בסעיף 28, יש את סעיף הדיווח.

<נעה בן שבת: הוא צריך להופיע כאן כסעיף קטן (ג).

<נעה בן שבת: לצערי הוא לא מסומן כ-(ג).

<נעה בן שבת: אחריו יבוא (ד).

<נעה בן שבת: "(ג) המוסד לביטוח לאומי ימסור לוועדת הכספים של הכנסת עד ליום כ"ו באייר התשע"ט (31 במאי 2019) דיווח על ההפרש שבין הסכום הצפוי להיות מוקצב למוסד לביטוח לאומי בשנת הכספים 2020 לפי סעיף 32 לחוק הביטוח הלאומי, כנוסחו בסעיף 26(3) לחוק זה, ובין הסכום שהיה מוקצב למוסד לביטוח לאומי בשנת הכספים 2020 אילו היו חלים סעיף 32 ולוח ב' לחוק הביטוח הלאומי, כנוסחם ערב תחילתו של החוק לשינוי סדרי עדיפויות לאומיים (תיקוני חקיקה להשגת יעדי התקציב לשנים 2013 ו-2014), התשע"ג-2013.

<נעה בן שבת: " ההוראה הקבועה קצת מסורבלת, אבל כוונתה היתה להביא בפני ועדת הכספים השוואה בין הסכום שיחושב בשנת 2020 לפי המודל החדש לבין הסכום שהיה מחושב לו היה נשאר המודל המתאים לפי הסכומים והשיעורים המתאימים לפני התיקון שנעשה בשנת 2013, שזה מבטא את השיעורים שחושבו לפי קצבאות הילדים שהיו אז, כדי לברר שאנחנו באמת עומדים, שהסכום של 49% שנקבע כסכום שיחול מכאן ואילך, למעט בהוראת המעבר, באמת משקף את אותן הכנסות שדרושות למוסד לביטוח לאומי.

<נעה בן שבת: זה מה שנועד לבטא הדיווח.

<נעה בן שבת: בסעיף קטן (ד) החדש, יש פה תיקון נוסח לגבי הסכום.

<נעה בן שבת: יש פה שיעורים אחוזיים שיחולו בשנת 2015, זאת אומרת, בחודש שבין תחילתו של החוק הזה ובין 31 בדצמבר 2015 זה יהיה השיעור שצריך יהיה להעביר לפי לוח ב'.

<נעה בן שבת: השאלה אם האחוזים האלה – 296.

<נעה בן שבת: 45% – באמת משקפים, מה משקף האחוז הזה.

<נעה בן שבת: אולי תוכלו להסביר.

<יעל אגמון: האחוז הזה נקבע ביחד עם מחלקת המחקר של הביטוח הלאומי.

<יעל אגמון: הוא משקף את הסכום שישולם בקצבאות ילדים רטרואקטיבי על שנת 2015.

<רבקה לויפר: את השיפוי של משרד האוצר.

<יעל אגמון: שיפוי של משרד האוצר על קצבאות שישולמו רטרואקטיבית בדצמבר 2015.

משה גפני: יש הערות?

<נעה בן שבת: אם אפשר עוד שאלה.

<נעה בן שבת: בדיווח ביקשנו לראות את הסכום שהיה ב-2013 כאשר הוא מעודכן לנתוני 2020.

<נעה בן שבת: האם זה אמור להיות שקול, אותם 210 אחוזים שהיו ב-2013 ל-296 אחוזים בשנת 2015?

<יעל אגמון: כן, הנתונים שקולים.

<יעל אגמון: כך זה חוּשב.

<יעל אגמון: ב-2020 נצטרך לראות כאשר נתקרב למועד, אבל החישוב היה כדי לתת בדיוק את אותו הסכום.

משה גפני: יש הערות נוספות?

משה גפני: אין.

משה גפני: נעביר את הנוסח הזה, אם אכן תהיה הצבעה על חוק התקציב וחוק ההסדרים, למועד ההצבעה.

משה גפני: לא בטוח שתהיה הצבעה, אבל אם תהיה הצבעה נעביר את זה אז.

משה גפני: תודה רבה.

משה גפני: נצא להפסקה של 10 דקות ואחרי כן נדון בסעיף האחרון.